Organizatorii de nunți se văd cu afacerile distruse. Aproape toate evenimentele de anul acesta au fost anulate.
Wedding plannerii nu îşi vor mai recupera pierderile de anul asta. Sâmbetele de anul viitor sunt ocupate la majoritatea locaţiilor. Alina, wedding planner: Este cea mai tristă perioadă din cariera mea.
Nici nunta nu mai e ce a fost. Nu poți să inviți câtă lume vrei, iei plicul de la distanță și mai subțirel. Viața organizatorilor de nunți e și mai grea cu toate restricțiile astea. Roxana şi Narcis, doi îndrăgostiți din București, spun că nu s-ar fi descurcat fără un organizator de evenimente."A ieşit mai mult decât perfect şi toate astea, în linii mari, s-au datorat faptului că am avut un wedding planner", au spus mirii.Cea care primește mulțumirile este Alina. Nu e însă foarte fericită. La începutul lui februarie semnase contracte pentru 50 de evenimente şi anul părea promițător. Coronavirusul i-a distrus însă afacerea. A mai rămas cu cinci nunți până în decembrie."Este cea mai tristă perioadă din cariera mea. Anul acesta s-au anulat aproape toate evenimentele, 95% dintre evenimente", a declarat Alina, wedding planner.